stanford-oval/wikipedia huggingface dataset:
Liekkisulatus

Liekkisulatusmenetelmän kunniaksi julkaistu postimerkki vuodelta 1983.
Liekkisulatus on Suomessa kehitetty kuparin sulatusmenetelmä. Menetelmää käytetään myös lyijyn ja nikkelin valmistamiseen. Periaate tunnettiin jo vanhastaan, mutta se kehitettiin teolliseen käyttöön vasta Outokumpu Oy:n Harjavallan tehtailla vuosina 1945–1949.
Liekkisulatus tarkoittaa malmin tai rikasteen oman palamislämmön käyttämistä prosessin energiana. Ulkopuolelta tarvitaan vain hapella väkevöityä ilmaa, jota puhalletaan liekkisulatusuuniin. Saatavasta kuparikivestä vähennetään vielä epäpuhtauksia konvertteriuunissa. Anodiuunikäsittelyn jälkeen kupari puhdistetaan elektrolyysillä 99,99-prosenttiseksi.
Tarve menetelmän kehittämiseen ja käyttöönottoon syntyi Suomessa sodan jälkeen vallinneen energiapulan myötä. 1930-luvulla oli siirrytty sähkösulatukseen, mutta se tuli nyt aivan liian kalliiksi. Energian hinta oli noussut, kun huomattava osa vesivoimaloista jäi Neuvostoliitolle luovutetuille alueille. Menetelmää kehittämässä olleista insinööreistä tunnetaan erityisesti Petri Bryk, jota pidetäänkin liekkisulatuksen isänä.
Yrjö Karilas tosin sanoo Koululaisen muistikirja -vuosikirjassaan että Bryk kehitti liekkisulatuksen yhteistyössä diplomi-insinööri John Ryselinin kanssa.
Menetelmä myytiin ensimmäisenä Japaniin 1950-luvulla. Sen jälkeen Outokumpu on myynyt lisenssin yli 50 maahan. 1970-luvulla se nousi maailmalla erittäin suosituksi energiakriisin myötä. Myös tiukentuneet ympäristömääräykset vaikuttivat asiaan, koska liekkisulatus on huomattavasti puhtaampi menetelmä sähkösulatukseen verrattuna. Nykyään yli 50 % maailman kuparista tuotetaan liekkisulatusteknologialla.
Aiheesta muualla

Ilkka V. Kojo, Hannes Storch: Copper production with Outokumpu Flash Smelting: an update (englanniksi)
Merkittävä keksintö tehty metalurgian alalla Suomessa - Suurin edistysaskel 100 vuoden aikana, Laatokka, 21.04.1950, nro 90, s. 1, Kansalliskirjaston digitaaliset aineistot
Liekkisieppo

| Liekkisieppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Kaunosiepot Petroica
Laji::  phoenicea
Kaksiosainen nimi
 Petroica phoenicea  Gould, 1837 
Katso myös
   Liekkisieppo Wikispeciesissä   Liekkisieppo Commonsissa 
Infobox OKNimi-testi OKIUCN-testi OK: 
Liekkisieppo (Petroica phoenicea) on pensassieppojen heimoon kuuluva varpuslintu.
Levinneisyys

Liekkisieppoa tavataan Australian kaakkoisosissa. Vuoden 2012 uhanalaisuusarvioinnissa lajin populaatioksi arvioitiin noin miljoona aikuista yksilöä. Se oli kuitenkin vähentynyt nopeasti viimeisen 25 vuoden aikana. Laji on luokiteltu elinvoimaiseksi.
Loreno Dalla Valle

Loreno Dalla Valle (s. 1956 Caltrano, Veneto, Italia) on italialaissyntyinen liikemies ja entinen poliisiupseeri, joka asuu nykyisin perheensä kanssa Suomessa. Dalla Valle on yritystoimintansa perusteella saanut liikanimen "tattikeisari".
Tausta

Viininviljelijäsukuun kuuluva Loreno Dalla Valle toimi Italiassa mafian vastaisessa työssä poliisiupseerina ja harrasti vapaa-ajallaan jalkapalloa. Poliisin työssään hänet palkittiin useilla kunniamerkeillä. Eräs näistä liittyy kansainvälistäkin huomiota saaneeseen tapaukseen, jossa pidätettiin muun muassa tuolloin Italiassa diplomaattina toiminut Libanonin presidentin veli Jan Michael Gemajel. Dalla Valle osallistui myös Aldo Moron murhan tutkimuksiin ja terroristijärjestö Punaisten prikaatien vastaiseen työhön.
Dalla Valle tapasi tulevan vaimonsa, suomalaisen lääkärin, Venetsiassa. Pariskunta vihittiin 1980-luvun alussa Suomessa. Dalla Vallen perhe asuu nykyään Kontiolahden Kulhossa. Aikaisemmin he ovat asuneet myös Joensuussa ja Sodankylässä. Perheen poika on Lauri Dalla Valle
Herkkutatteja Suomesta Italiaan

Loreno Dalla Valle ryhtyi sienikonsultiksi huomattuaan Pohjois-Karjalan suuret tattisadot. 
Hänen yrityksensä Dalla Valle Oy ostaa lähinnä herkkutattia suoraan poimijoilta ja toimittaa niitä pääasiassa Italiaan. 
Dalla Valle on vaikuttanut myös italialaisten sientenpoimintamatkailun syntyyn Suomessa. Hän aloitti sieniliiketoiminnan 1997 ja vuonna 1999 hän välitti Italiaan 420 000 kiloa herkkutatteja. Vuonna 2003 yrityksen omien tietojen mukaan tatteja välitettiin 80 rekka-autollista.
Dalla Valle Oy on palkittu vuonna 2003 Pohjois-Karjalan liiton Maakunnan kehittäjä -palkinnolla sekä vuonna 2004 Kauppalehden ja Balance Consulting Oy:n Maakunnan menestyjä -palkinnolla.
Aiheesta muualla

Kotisivut (Arkistoitu – Internet Archive)
Dalla Valle kommentoi Berlusconin Suomi-puheita[vanhentunut linkki]
http://finder.fi/Vihanneksia,%20hedelmi%C3%A4%20ja%20marjoja/Dalla%20Valle%20Oy/KULHO/taloustiedot/411014
Loinen (täsmennyssivu)

Wikisanakirjassa on tähän liittyvä sananselitys: .
Loinen voi tarkoittaa ainakin seuraavia:
loinen tarkoittaa vanhassa agraarisessa Suomessa tilattoman väestönosan alinta kerrostumaa, joka eli toisen tuvassa, saunassa tai muissa tiloissa ja sai pääsääntöisesti palkkaansa luontaistuotteina
loinen tarkoittaa kasvi- ja eläinkunnassa kasvia tai oliota, joka elää toisen kasvin tai olion ravinnonhankinnan tuloksena, esimerkiksi kihomato.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Loinen”, voi hakea sivunnimihaulla, laajalla sivunnimihaulla tai tekstihaulla.
Lervik (täsmennyssivu)

Lervik voi tarkoittaa seuraavia:
Paikkoja

Lervik, taajama Fredrikstadin kunnassa Norjassa
Sukunimenä

Lars Sivert Lervik (s. 1971), norjalainen kenraalimajuri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lervik”, voi hakea sivunnimihaulla, laajalla sivunnimihaulla tai tekstihaulla.
Likolammi (Tammelan Huuvala)

| Likolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°45′15″N, 23°58′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Vääräojaan 
Järvinumero:  35.984.1.005
Mittaustietoja
Pinnankorkeus:  108,9 m 
Rantaviiva:  0,414 km 
Pinta-ala:  0,0074 km² 
 fiLikolammi 
Likolammi on Kanta-Hämeessä Tammelassa oleva lampi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Lammen pinta-ala on 0,74 hehtaaria ja sen pituus on 150 metriä ja leveys 80 metriä. Siihen laskee kaksi suo-ojaa ja kolmannesta purkautuu lammen vedet Vääräojaan, joka yhtyy Ilmetynjokeen.
Järven rantaviiva on 0,41 kilometriä pitkä ja sen ranta on puoliksi suomaata ja puoliksi hiekkaisen harjun rinnettä. Harju kuuluu osana Kolmanteen Salpausselkään, ja lampi saa suurimman osan vedestään pohjavetenä, sillä alue on pohjavesivarannoiltaan hyvä. Lampi on rakentamaton ja sen vierestä kulkee yhdystie 2824.
Lentopallon miesten Euroopan-mestaruuskilpailut 2021

Mitaliotteluiden pelipaikka Spodek Arena Katowicessa.
Lentopallon miesten Euroopan-mestaruuskilpailut 2021 pelattiin neljässä maassa 1.–19. syyskuuta. Mitaliottelut ja välierät pelattiin Puolan Katowicessa, ja Puolan muut isäntäkaupungit olivat Gdańsk ja Krakova. Lisäksi pelattiin Suomen Tampereella, Tšekin Ostravassa ja Viron Tallinnassa. Mukana oli 24 joukkuetta. Ne pelasivat neljässä kuuden joukkueen alkulohkossa yksinkertaisen sarjan, ja pudotuspeleihin pääsi kustakin lohkosta neljä joukkuetta.
Joukkueet

Alkulohko A: Belgia, Kreikka, Portugali, Puola, Serbia, Ukraina
Alkulohko B: Bulgaria, Italia, Montenegro, Slovenia, Tšekki, Valko-Venäjä
Alkulohko C: Alankomaat, Espanja, Pohjois-Makedonia, Suomi, Turkki, Venäjä
Alkulohko D: Kroatia, Latvia, Ranska, Saksa, Slovakia, Viro
Tulokset

Kultaa: Italia
Hopeaa: Slovenia
Pronssia: Puola
4. sija: Serbia
Diffie–Hellman

Diffie–Hellman-avaintenvaihtoprotokolla (DHE, D-H) on salausprotokolla, jonka avulla kaksi osapuolta voivat sopia yhteisestä salaisuudesta turvattoman tietoliikenneyhteyden ylitse. Kun osapuolilla on yhteinen salaisuus, sitä voidaan käyttää viestien salaamiseen perinteisillä salausmenetelmillä.
Algoritmin julkaisivat Whitfield Diffie ja Martin Hellman vuonna 1976, vaikka myöhemmin onkin selvinnyt että sen oli jo aiemmin keksinyt englantilainen Malcolm J. Williamson, mutta sitä pidettiin sotasalaisuutena. Ralf Merkle osallistui merkittävällä tavalla algoritmia edeltävän julkisen avaimen salausmenetelmän ajatuksen kehittämiseen.
Diffie–Hellman-avainteenvaihtoa käytetään muiden todennusmenetelmien kanssa suojaamaan IP-liikennettä IPsec-protokollien Internet Key Exchange-avaintenvaihtoprotokollassa. Diffie–Hellman oli ensimmäinen julkisen avaimen salausmenetelmä.
Historia

Syyskuussa 1974 kun ARPANET oli vielä alkutekijöissään Whitfield Diffie ja Martin Hellman tapasivat keskustellakseen avaintenvaihtomenetelmästä. Avaintenvaihto oli pulma, josta ei näyttänyt pääsevän ympäri ilman avaimen paljastamista jossakin vaiheessa. Ralph Merkle liittyi mukaan työhön. He keskittyivät tutkimaan yksisuuntaisia matemaattisia funktioita. Kahden vuoden työn jälkeen keväällä 1976 Hellman sai läpimurron. Diffie-Hellman-Merkle avaintenvaihto esiteltiin kesäkuussa 1976 National Computer Conferencessa ja seuraavana vuonna he hakivat patenttia. Samaan aikaan Diffie sai ajatuksen epäsymmetrisen avaimen käytöstä, joka johti julkisen avaimen salaukseen.
Yksinkertaistettu kuvaus

Alkuperäisessä ja yksinkertaisimmassa muodossaan protokolla käyttää kokonaislukujen jäännösluokkarenkaan multiplikatiivista ryhmää modulo jokin alkuluku p ja sen primitiivistä alkiota g.
Esimerkki protokollasta:
Liisa ja Roope sopivat käyttävänsä alkulukua p=23 ja primitiivistä alkiota g=5.
Liisa valitsee salaisen kokonaisluvun a =6, ja lähettää Roopelle luvun (ga mod p )
56 mod 23 = 8.
Roope valitsee salaisen kokonaisluvun b =15 ja lähettää Liisalle luvun (gb mod p)
515 mod 23 = 19.
Liisa laskee luvun (gb mod p )a mod p
196 mod 23 = 2.
Roope laskee luvun (ga mod p )b mod p
815 mod 23 = 2.
Liisa ja Roope ovat nyt saaneet saman luvun, koska gab ja gba ovat yhtäsuuret. Huomattakoon, että ainoastaan luvut a, b, gab ja gba ovat salassa pidettäviä. Kaikki muut luvut voidaan lähettää selväkielisinä. Kun Liisa ja Roope ovat saaneet näin vaihdettua salaiset avaimet, he voivat käyttää niitä avoimessa tietoliikennekanavassa tapahtuvan keskinäisen viestintänsä salaamiseen.
Todellisessa tilanteessa tulisi tietysti valita luvut a, b ja p huomattavasti suuremmiksi. 
Jos alkuluku p olisi yli 300 numeroinen ja luvut a ja b vähintään 100 numeroisia lukuja, parhailtakin tunnetuilta (diskreetin logaritmin) algoritmeilta kuluisi vähintään tunnetun maailmankaikkeuden iän verran aikaa lukujen a ja b laskemiseen tunnettujen lukujen g, p, ga mod p ja gb mod p perusteella. Luvun g ei välttämättä tarvitse olla kovin suuri. Itse asiassa luvut 2 tai 5 ovat tavallisia valintoja.
Yleisempi kuvaus

Liisa ja Roope sopivat käytettävästä äärellisestä syklisestä ryhmästä G ja sen generoivasta alkiosta g. (Tämä tehdään yleensä paljon ennen protokollan käyttötapahtumaa; Alkion g oletetaan olevan mahdollisten hyökkääjien tiedossa.) Käytämme ryhmän G laskutoimitukselle multiplikatiivista merkintätapaa (ts. kertomerkkiä).
Liisa valitsee satunnaisen luonnollisen luvun a ja laskee ryhmän G alkion ga, jonka hän lähettää Roopelle.
Roope valitsee satunnaisen luonnollisen luvun b ja laskee ryhmän G alkion gb, jonka hän lähettää Liisalle.
Liisa laskee ryhmän G alkion (gb)a.
Roope laskee ryhmän G alkion (ga)b.
Sekä Liisa, että Roope tietävät nyt ryhmän alkion gab, joka toimii heidän salaisena avaimenaan. Ryhmän G alkiot (gb)a ja (ga)b ovat keskenään yhtäsuuret, koska ryhmät ovat potenssiassosiatiivisia.
Yksityiskohtia ja ongelmia

Operaatiot tehdään oikeasti hyvin valituilla äärellisiin eli Galois’n kuntiin kuuluvilla arvoilla ja operaatioilla, jolloin saadaan erityisen helposti laskettavat eksponenttioperaatiot ja vaikeasti laskettavat diskreetit logaritmioperaatiot. Yksinkertaistaen tämä tarkoittaa vain sitä, että luvut katkaistaan tiettyyn pituuteen. Ollakseen turvallinen, Diffie–Hellman-algoritmissa käytettävien lukujen pitää olla hyvin pitkiä, tuhansia bittejä eli satoja numeroita.
Kukaan ei ole todistanut sitä, ettei ole olemassa keinoa laskea logaritmeja paljon nykyistä tehokkaammin. Jonain päivänä nyt varmana pidetty Diffie–Hellman-avain voikin murtua helposti.
Diffie–Hellman-algoritmin suuri ongelma on se, ettei vastapuolta todenneta.
Tämä mahdollistaa jonkun toimimisen Roopen ja Liisan välissä. Sen sijaan, että Roope on sopinut salaisuuden Liisan kanssa, hän onkin sopinut sen Villen kanssa. Ville tekee myös tämän saman Liisalle. Kun Roope ja Liisa kuvittelevat sopineensa salaisuuden keskenään ja alkavat salatun tiedonsiirron, kaikki kulkeekin selväkielisenä Villen kautta. Tätä kutsutaan mies välissä -hyökkäykseksi (engl. man-in-the-middle attack).
Algoritmi edellyttää myös ulkopuoliselle täysin arvaamattomien satunnaislukujen käyttöä. Tällaisten tekeminen on usein yllättävän vaikeaa pelkän tietokoneen avulla.
Haavoittuvuudet

Vuonna 2015 raportoitiin Logjam-hyökkäyksestä, joka hyödyntää Diffie–Hellmanissa olevaa haavoittuvuutta.
Standardit

RFC 2631 Diffie–Hellman Key Agreement Method
RFC 3526 More Modular Exponential (MODP) Diffie–Hellman groups for Internet Key Exchange (IKE)
Aiheesta muualla

Wikimedia Commonsissa on kuvia tai muita tiedostoja aiheesta .
"Public Key Cryptography: Diffie-Hellman Key Exchange" – Khan Academy (englanniksi)
U.S. Patent #4,200,770[vanhentunut linkki] , Alkuperäinen patentti (Diffie, Hellman ja Merkle), ei enää voimassa
Summary of ANSI X9.42: Agreement of Symmetric Keys Using Discrete Logarithm Cryptography[vanhentunut linkki] ANSI X9.42 standardi (PDF)
Diffie-Hellman
Luettelo Budapestin piireistä

Budapestin piirit.
Tämä on luettelo Budapestin piireistä. Budapest on jaettu 23 itsehallinnolliseen piiriin (unk. kerület), joita merkitään roomalaisin numeroin. Piiriä käytetään usein osoitteen yhteydessä, koska eri piireissä on monia samannimisiä katuja: esimerkiksi Széchenyi utca on II, III, V, XVI, XVII, XIX, XX ja XXII piirissä. Piiri ilmenee myös postinumeron toisessa ja kolmannessa numerossa: esimerkiksi postinumerossa 1028 Budapest numerot 02 kertovat, että osoite sijaitsee II piirissä.
Piirit

I piiri: Gellérthegy, Krisztinaváros, Tabán, Vár, Víziváros.
II piiri: Adyliget, Budakeszierdő, Budaliget, Csatárka, Erzsébetliget, Erzsébettelek, Felhévíz, Gercse, Hársakalja, Hárshegy, Hűvösvölgy, Kővár, Kurucles, Lipótmező, Máriaremete, Nyék, Országút, Pálvölgy, Pasarét, Pesthidegkút-Ófalu, Petneházyrét, Remetekertváros, Rézmál, Rózsadomb, Szemlőhegy, Széphalom, Szépilona, Szépvölgy, Törökvész, Újlak, Vérhalom, Víziváros, Zöldmál
III piiri: Aquincum, Aranyhegy, Békásmegyer, Csillaghegy, Csúcshegy, Filatorigát, Hármashatárhegy, Kaszásdűlő, Mátyáshegy, Mocsárosdűlő, Óbuda, Óbudaisziget, Remetehegy, Rómaifürdő, Solymárvölgy, Táborhegy, Testvérhegy, Törökkő, Újlak, Ürömhegy
IV piiri: Istvántelek, Káposztásmegyer, Megyer, Népsziget, Székesdűlő, Újpest
V piiri: Belváros, Lipótváros
VI piiri: Terézváros
VII piiri: Erzsébetváros, Istvánmező
VIII piiri: Istvánmező, Józsefváros, Kerepesdűlő, Tisztviselőtelep
IX piiri: Ferencváros, Gubacsidűlő
X piiri: Felsőrákos, Gyárdűlő, Keresztúridűlő, Kőbánya-Kertváros, Kúttó, Laposdűlő, Ligettelek, Népliget, Óhegy, Téglagyárdűlő, Újhegy
XI piiri: Albertfalva, Dobogó, Gazdagrét, Gellérthegy, Hosszúrét, Kamaraerdő, Kelenföld, Kelenvölgy, Kőérberek, Lágymányos, Madárhegy, Őrmező, Örsöd, Péterhegy, Pösingermajor, Sasad, Sashegy, Spanyolrét, Szentimreváros, Tabán
XII piiri: Budakeszierdő, Csillebérc, Farkasrét, Farkasvölgy, Istenhegy, Jánoshegy, Kissvábhegy, Krisztinaváros, Kútvölgy, Magasút, Mártonhegy, Németvölgy, Orbánhegy, Sashegy, Svábhegy, Széchenyihegy, Virányos, Zugliget
XIII piiri: Angyalföld, Margitsziget, Népsziget, Újlipótváros, Vizafogó
XIV piiri: Alsórákos, Herminamező, Istvánmező, Kiszugló, Nagyzugló, Rákosfalva, Törökőr, Városliget
XV piiri: Pestújhely, Rákospalota, Újpalota
XVI piiri: Árpádföld, Cinkota, Mátyásföld, Rákosszentmihály, Sashalom
XVII piiri: Akadémiaújtelep, Madárdomb, Rákoscsaba, Rákoscsaba-Újtelep, Rákoshegy, Rákoskeresztúr, Rákoskert, Rákosliget, Régiakadémiatelep
XVIII piiri: Almáskert, Bélatelep, Belsőmajor, Bókaytelep, Erdőskert, Erzsébettelep, Ferihegy, Ganzkertváros, Ganztelep, Gloriett-telep, Halmierdő, Havanna-telep, Kossuth Ferenc-telep, Lakatostelep, Liptáktelep, Lónyaytelep, Miklóstelep, Rendessytelep, Szemeretelep, Szent Imre-kertváros, Szent Lőrinc-telep, Újpéteritelep
XIX piiri: Kispest, Wekerletelep
XX piiri: Gubacsipuszta, Kossuthfalva, Pacsirtatelep, Pesterzsébet, Pesterzsébet-Szabótelep
XXI piiri: Csepel-Belváros, Csepel-Kertváros, Csepel-Ófalu, Csepel-Rózsadomb, Csepel-Szabótelep, Csillagtelep, Erdőalja, Erdősor, Gyártelep, Háros, Királyerdő, Királymajor, Szigetcsúcs
XXII piiri: Baross Gábor-telep, Budafok, Budatétény, Nagytétény
XXIII piiri: Millenniumtelep, Soroksár, Soroksár-Újtelep
Liha ja teräs

| Liha ja teräs Hero Dishonest |
| --- | --- | --- |

Studioalbumin tiedot
 Julkaistu: 17. toukokuuta 2016
 Formaatti: LP, C-kasetti
 Tyylilaji: hardcore punk
 Kesto: 17.53
 Levy-yhtiö: If Society
Hero Dishonestin muut julkaisut
| Kaikki hajoaa (EP) 2014 | Liha ja teräs 2016 | Maailma palaa taas 2019 |
Liha ja teräs on hardcore punk -yhtye Hero Dishonestin seitsemäs studioalbumi. Se julkaistiin 17. toukokuuta 2016 levymerkillä If Society.
Vastaanotto

| 0 | 1 | 2 |
| --- | --- | --- |
| Imperiumi  | 6+/10 |  |
| Kaaoszine  | 9/10 |  |
Soundi : 

Albumi sai ristiriitaisen vastaanoton. Soundin Ville Pirinen antoi albumille täydet viisi tähteä. Hän kehui kappalerakenteita ja biisien räiskyvyyttä, sekä totesi kestoltaan lyhyen albumin täyttävän sisällöllään keskiverron poplevyllisen tunnelatauksen. Lisäksi hän mainitsi sanoitusten erottavan yhtyeen edukseen perinteisestä hardcore-yhtyeestä. Imperiumin Jesse Ryhänen ei lämmennyt albumille, jolle hän antoi arvosanan 6+/10. Hän sanoi albumin menevän pitkälti yhdestä korvasta sisään ja toisesta ulos, sekä jättävän kylmäksi negatiivisuutensa vuoksi. Kaaoszinen Pasi Huttunen oli samoilla linjoilla Soundin arvioijan kanssa, ja ylisti albumin 18 minuutin keston olevan sopiva sen tiukaksi ja kantaa ottavaksi kuvailemalleen materiaalille, ja kehui Pirisen tavoin erityisesti lyriikoita.
Kappaleet

Ihmisvihaa ja ketsuppia – 1.28
Viulut vireeseen – 1.35
Naapurit – 1.12
Donitsit – 2.14
Ihra ja teräs – 0.58
Seinät – 3.09
Suomi on rasistinen perähikiä – 1.12
Nyt loppu tykittely – 1.16
Sepalusten laskija – 2.34
Oikea suunta – 0.52
Kyklooppien paritanssi – 2.13
Lou

Lou tarkoittaa seuraavia asioita:
Lou, kiinalainen rakennustyyppi
Lou, kiinalainen tähtikuvio
Lou, etunimi
Lou, sukunimenä:
Alice Phoebe Lou (s. 1993), eteläafrikkalainen laulaja ja lauluntekijä
Bonnie Lou, oik. Mary Jo Kath (1924–2015), yhdysvaltalainen rock ’n’ roll- ja countrylaulaja
Marie-Josée Ta Lou (s. 1988), norsunluurannikkolainen pikajuoksija
Lou Jiahui (s. 1991), kiinalainen jalkapalloilija
Lou Ye (s. 1965), kiinalainen elokuvaohjaaja
Lou Yue (s. 1987), kiinalainen jääkiekkoilija
Lou Yun (s. 1964), kiinalainen telinevoimistelun olympiavoittaja ja maailmanmestari
Lou, hahmo Simpsoneissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lou”, voi hakea sivunnimihaulla, laajalla sivunnimihaulla tai tekstihaulla.
Lindsay Wagner

Lindsay Wagner
Lindsay Jean Wagner (s. 22. kesäkuuta 1949) on yhdysvaltalainen näyttelijä. Hän syntyi Los Angelesissa ja voitti vuonna 1977 Emmy-palkinnon roolistaan sarjassa Bioninen nainen.
Wagner kärsii lukihäiriöstä ja on opiskellut David Douglas High Schoolin suoritettuaan Oregonin yliopistossa. Hän on ollut neljästi naimisissa, ja hänellä on tähti Hollywood Walk of Famella. Hän on avioliiton kautta sukua näyttelijätär Linda Graylle.
Wagner on vegaani. Hänet tunnetaan sekä televisiosta että elokuvista.
Aiheesta muualla

Lindsay Wagner Internet Movie Databasessa. (englanniksi)
Luettelo Rooman provinsseista

Rooman valtakunnan provinssit ja tärkeimmät niissä eri aikoina tapahtuneet muutokset on kuvattu seuraavissa luetteloissa:
Luettelo Rooman provinssien muutoksista
Luettelo Rooman provinsseista Juliusten-Claudiusten hallituskauden lopulla (68 jaa.)
Luettelo Rooman provinsseista Trajanuksen hallituskauden lopulla (117 jaa.)
Luettelo Rooman provinsseista Diocletianuksen uudistuksen jälkeen (297 jaa.)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Index provinciarum Romanarum”, voi hakea sivunnimihaulla, laajalla sivunnimihaulla tai tekstihaulla.
Edoksabaani

| --- | --- |

Edoksabaani
Systemaattinen (IUPAC) nimi
N'-(5-Kloropyridiini-2-yyli)-N-[(1S,2R,4S)-4-(dimetyylikarbamyyli)-2-[(5-metyyli-6,7-dihydro-4H-[1,3]tiatsolo[5,4-c]pyridiini-2-karbonyyli)amino]sykloheksyyli]oksamidi
Tunnisteet
CAS-numero: 480449-70-5
ATC-koodi: B01AF03
PubChem CID: 10280735
DrugBank: DB09075
Kemialliset tiedot
Kaava: C24H30N7ClO4S 
Moolimassa: 548.06 g/mol
Farmakokineettiset tiedot
Hyötyosuus: nieltynä 62%
Proteiinisitoutuminen: 55%
Metabolia: CES1, CYP3A4, hydrolyysi, glukuronidaatio
Puoliintumisaika: 10–14 h
Ekskreetio: 62% ulosteessa, 35% virtsassa (60 mg)
Terapeuttiset näkökohdat
Raskauskategoria:  C(US)
Reseptiluokitus:  reseptivalmiste (FI)  
Antotapa: nieltynä
Edoksabaani on veren hyytymistekijä Xa:han sitoutuva kilpaileva reversibeeli estäjä. Edoksabaani vähentää siten veren hyytymistä, eli se on antikoagulantti.
Suomessa on myynnissä 15 milligrammaa (mg), 30 mg ja 60 mg edoksabaania sisältäviä tabletteja kauppanimellä Lixiana (valmistaja: Daiichi Sankyō), joita käytetään veritulppien hoitoon ja ennaltaehkäisyyn eri sairauksissa. Joissain maissa edoksabaanivalmisteista myydään kauppanimellä Savaysa.
Lixiana sai myyntiluvan Suomessa ja muualla EU:ssa 19.5.2015.
Käyttö

Suomessa edoksabaania käytetään veritulppien ehkäisyyn, aikuisilla, joilla on ei-läppäperäinen eteisvärinä ja vähintään 1 lisäriskitekijä, kuten sydämen vajaatoiminta, korkea verenpaine, ikä ≥ 75 vuotta, diabetes mellitus, aiempi aivohalvaus tai ohimenevä aivoverenkiertohäiriö. Lisäksi edoksabaania käytetään syvän laskimotukoksen ja keuhkoveritulpan hoitoon sekä näiden uusiutumisen ehkäisyyn.
Annostus riippuu lääkärin määräyksestä. Annos otetaan säännöllisesti ruokailusta riippumatta. Aloitusannos kaikkiin edellä mainittuihin sairauksiin on aikuisille usein 60 milligrammaa per vuorokausi (mg/vrk). 30 mg/vrk annosta käytetään, jos kehonpaino on alle 60 kg, potee keskivaikeaa tai vaikeaa munuaisten vajaatoimintaa (kreatiniinipuhdistuma CrCl on 15–50 ml/min) tai jos käyttää vahvoja P-glykoproteiinin (P-gp) estäjiä, kuten siklosporiinia, dronedaronia, erytromysiiniä tai ketokonatsolia. Edoksabaani poistuu P-gp:iden kautta munuaisissa virtsaan, joten edeltävät lisäävät ja pidentävät edoksabaanin lääketehoa.